**ZGODOVINA, 8. razred: NAVODILA ZA PRIDOBITEV OCENE »NA DALJAVO«**

Ponujam vam več možnosti. Izberi eno od spodnjih tem in po navodilih pripravi izdelek.

**Rok za oddajo: 20. maj 2020 (lahko tudi prej)**

**Vsi predlogi zajemajo teme, ki smo jih skupaj obravnavali (nekatere še v učilnici, druge na daljavo). Predstavljaj si, da si sam živel v izbranem obdobju in o tem pripoveduješ svojim vnukom mnogo let kasneje.** Piši samo podatke, ki bi lahko bili resnični. Seveda si lahko pomagaš z besedilom v učbeniku ter zapiski in delovnimi listi iz zvezka.

**Možne teme:**

1. ŽIVLJENJE V FRANCIJI LUDVIKA XIV.
2. ŽIVLJENJE V ILIRSKIH PROVINCAH
3. ŽIVLJENJE V PREDMARČNI DOBI
4. LETO 1848 NA SLOVENSKEM
5. PRIČNE SE INDUSTRIJSKA REVOLUCIJA
6. **ČE IMAŠ SVOJ PREDLOG ZA TEMO, MI PIŠI IN SE BOVA DOGOVORILA.**

**Zapisati moraš:**

**V pripovedi:**

* V kateri državi si takrat živel-a.
* Kakšno je bilo takrat vsakdanje življenje ljudi.
* Katere pomembne osebe (vsaj 2) so zaznamovale takratni čas (ne jih samo našteti).
* Katere politične (vsaj 2) in gospodarske spremembe (vsaj 2) so se takrat dogajale.
* Ovrednoti izbrano obdobje: je bila kvaliteta življenja dobra ali ne. Zakaj?

**Ko zaključiš pripoved pa zapiši še nekaj lastnih misli:**

* Primerjaj življenje tedaj z življenjem danes, zapiši razlike in podobnosti.
* Vključi tudi svoje mnenje o izbranem obdobju (zakaj je bilo pomembno…) in ga utemelji.
* Navedi uporabljene vire in literaturo.
* Dodaj še kakšno zanimivost, slikovno ali drugo gradivo.

Poleg tega lahko po lastni presoji dodaš podatke, ki bodo še dodatno opisali življenje v izbranem obdobju.

**Obseg naloge**: približno ena stran.

**KRITERIJI OCENJEVANJA**

|  |  |
| --- | --- |
| **Vsebina**  | **Število točk** |
| Pravilno poimenovanje države | 2 |
| Vsakdanje življenje ljudi (3 značilnosti) | 3 |
| Navedba in kratek opis vsaj dveh pomembnih oseb  | 4 |
| Politične spremembe (vsaj 2) | 4 |
| Gospodarske spremembe (vsaj 2) | 4 |
| Ovrednotena kvaliteta življenja s pojasnilom | 2 |
| Vsaj 1 razlika s sodobnim življenjem | 2 |
| Vsaj 1 podobnost s sodobnim življenjem | 2 |
| Lastno utemeljeno mnenje o izbranem obdobju | 2 |
| Navedba virov, literature | 1 |
| Dodana slika, zanimivost | 1 |
| **Do dogovorjenega datuma oddana naloga**  | 1 |
| **SKUPAJ TOČK** | **28** |

|  |  |
| --- | --- |
| **Odlično (5)** | **100% – 90%**  |
| **Prav dobro (4)** |  **89% - 75%**  |
| **Dobro (3)** |  **74% - 60%** |
| **Zadostno (2)** |  **59% - 45%** |
| **Nezadostno (1)** |  **44% in manj** |